TUAN SPEAKER: Burong, ini yang terakhir ya, yang terakhir untuk Sungai Burong. : Terima kasih Teratai, terima kasih. Silakan Sungai
Y.B. DATO’ MOHD SHAMSUDIN BIN LIAS Bismillahirrahmanirrahim, Assalamualaikum W.B.T., salam sejahtera. Terima kasih Tuan Speaker kerana membenarkan Sungai Burong untuk mengambil bahagian dalam usul Pakej Rangsangan Ekonomi Selangor yang telah dibentangkan oleh Yang Amat Dato’ Menteri Besar untuk menangani COVID-19 2020. Tuan Speaker pandemik
COVID-19 ini ialah satu krisis kemanusiaan dan kesihatan yang paling mencabar dalam sejarah dunia dan ia nya telah memberikan kesan yang terbesar dalam kesihatan manusia telah mengubah cara kita bekerja, cara hidup kita, cara kita bekerja dan telah menjejaskan kedudukan ekonomi kita. Ramai disebabkan COVID-19 ini, pandemik COVID-19 ini telah kehilangan pekerjaan dan kehilangan pendapatan. Ramai yang telah kehilangan jiwa, kita bersyukur lah kerana Negara kita ini kerana Kerajaan telah bertindak pantas Kerajaan Persekutuan untuk mengambil tindakan untuk mengatasi masalah ini terutamanya dengan melakukan perintah PKP yang begitu tegas dan melaksanakan SOP mengikut kehendak WHO bagi memastikan bahawa penularan wabak COVID ini tidak menular kepada rakyat negara kita ini dan Kerajaan Negeri juga telah bersama-sama dengan Kerajaan Persekutuan untuk mengambil tindakan bersama bagi juga memastikan rakyat di negara ini dapat bebas daripada penularan wabak pandemik COVID-19 ini. Mengenai pertama sekali ialah pelaksanaan pematuhan SOP COVID-19 di Selangor. Kita telah 4 bulan lebih kurang melalui proses pelaksanaan SOP COVID di Negeri Selangor ini dengan berbagai- bagai-bagai langkah yang pertama sekali ialah untuk memastikan bahawa pergerakan kita ini dapat dikawal melalui penjarakan sosial, penggunaan alat-alat yang mencegah daripada virus dengan penggunaan mask di muka dan juga menjaga kebersihan dan juga mengimbas rakyat yang apa ini menjalankan aktiviti di negeri kita ini dengan berbagai langkah. Selangor telah memperkenalkan SElangkah.
Kerajaan Persekutuan MySejahtera sebagai langkah untuk mengimbas QR Code Response sebagai untuk mengesan terutamanya kita apabila apa ini berhadapan dengan penularan ini dan pelaksanaan ini telah berjalan sebegitu lama dan membolehkan supaya rakyat kita menjadikan suatu budaya untuk kita bersama-sama apa orang kata mempraktikkan ini sebagai kewajipan. Kita dapati hari ini ya selepas kita menjalankan apa proses PKPB ataupun melihat secara berperingkat-peringkat pembukaan sektor-sektor dalam negeri kita dapati rakyat telah didisiplinkan dengan tindakan budaya norma baru ini. Kita dapati kalau jenis-jenis perniagaan kita dapati mereka akan apa diminta untuk sama ada mematuhi apa pemeriksaan SElangkah ataupun MySejahtera dan kita nak masuk dewan ini juga kita sama-sama untuk menjalankan pemeriksaan tersebut dan kita mengharapkan supaya norma baru ini dapat dilaksanakan atau sebagai satu budaya baru masyarakat kita. Tapi malangnya saya, Tuan Speaker apa yang berlaku walaupun perkara ini telah berjalan 4 bulan, hari ini nampaknya rakyat telah mula biasa dengan kehidupan yang normal dan nampaknya pelaksanaan itu tidak begitu dipatuhi, sehingga saya ingat Duli Yang Maha Mulia Sultan Selangor pada 8 Julai 2020 telah mengeluarkan satu kenyataan berkenaan dengan pandangan Baginda mengenai prosedur operasi SOP COVID-19 di negeri ini. Dan ini kenyataan ini dizahirkan oleh Duli Yang Maha Mulia itu kerana kebimbangan terhadap setia rakyat di negeri ini yang kurang mengambil perhatian terhadap pematuhan garis panduan SOP yang ditetapkan. Jadi setakat ini saya ingin menyusulkan kepada kerajaan ini supaya mengambil tindakan tegas untuk memantau dan pastikan supaya segala pematuhan ini dipatuhi terutama di premis-premis perniagaan. Ini kita dapati kalau kita pergi kadang-kadang hari ini di kedai-kedai
misalnya, di restoran-restoran, mereka telah mengambil mudah, kadang restoran tidak mengambil pun suhu badan, kita menulis pula dengan buku, tidak menggunakan SELangkah. Dan apa jadi dengan buku-buku pendaftaran ini kadang tengok mereka ini kurang bertanggungjawab dengan memasukkan nama yang pelik-pelik. Kadang nama pun tak boleh dibaca, ada kadang nama Muhamad sampai berpuluh-puluh ya, kemudian itu nombor telefon pun kita tak tahu lagi.
Jadi ini masalah yang besar ya, kerana untuk kita melaksanakan penguatkuasaan sekiranya berlaku penularan Covid ini. Jadi saya mohon kepada Yang Amat Berhormat Dato’ Menteri Besar dengan task force yang telah diwujudkan ini supaya mengambil serius terutamanya apabila mendapat teguran daripada Duli Yang Maha Mulia. Seterusnya ...